***UNIVERZITET U SARAJEVU***

***FAKULTET POLITIČKIH NAUKA***

***S A R A J E V O***

***Broj:***

***Sarajevo, 16.11.2020. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 16.11.2020. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„******UTICAJ GEOPOLITIKE NA JAČANJE EKSTREMISTIČKIH POKRETA U EVROPI“*** i uslova kandidata ***NIHADA SUBAŠIĆA, MA***  predlaže se:

1. Dr. Sead Turčalo, vanredni profesor - predsjednik,
2. Dr. Vlado Azinović, redovni profesor - član,
3. Dr. Mirza Smajić, vanredni profesor - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

 ***D E K A N,***

 ***\_\_\_\_\_\_\_\_\_\_\_\_\_\_\_\_\_\_\_\_\_***

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU

**FAKULTET POLITIČKIH NAUKA**

# S A R A J E V O

**Broj:**

**Sarajevo, 16.11.2020. godine**

#  UNIVERZITET U SARAJEVU

#  REKTORAT

 **F O R M U L A R**

#  SA PODACIMA ZA OBRAZOVANJE KOMISIJE ZA OCJENU USLOVA

 **KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***NIHAD SUBAŠIĆ, MA***

**ZAVRŠIO FAKULTET*: FAKULTET SPORTA I TJELESNOG ODGOJA UNIVERZITETA U SARAJEVU***

**MAGISTAR-SPECIJALISTA IZ OBLASTI**: ***\_MAGISTAR SIGURNOSNIH I MIROVNIH STUDIJA***

**NAZIV PREDLOŽENE TEME DOKTORSKE DISERTACIJE: *UTICAJ GEOPOLITIKE NA JAČANJE EKSTREMISTIČKIH POKRETA U EVROPI***

**NAUČNA OBLAST IZ KOJE SE TEMA PREDLAŽE*: SIGURNOSNE I MIROVNE STUDIJE***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. SEAD TURČALO, vanredni profesor na Fakultetu političkih nauka u Sarajevu, doktor nauka odbrane i sigurnosti, za oblast Sigurnosne i mirovne studije – predsjednik;
2. DR. VLADO AZINOVIĆ, redovni profesor na Fakultetu političkih nauka u Sarajevu, doktor političkih nauka, na predmetu: Terorizam i savremeni svijet”, Naučna oblast sigurnosne i mirovne studije– član;
3. DR. MIRZA SMAJIĆ, vanredni profesor na Fakultetu političkih nauka u Sarajevu, doktor nauka odbrane i sigurnosti, za oblast sigurnosne i mirovne studije– član;

***D E K A N,***

 \_\_\_\_\_\_\_\_\_\_\_\_\_\_\_\_

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

***OBRAZLOŽENJE PREDLOŽENE TEME DOKTORSKE DISERTACIJE:***

1. TIP ISTRAŽIVANJA:

Tip naučnog istraživanja nas u dobroj mjeri usmjerava na ostvarivanje naučnih i društvenih ciljeva, ali i na provjeru, potvrđivanje, dokazivanje, opovrgnuće ili izmjenu hipoteza teme doktorske disertacije koju smo prethodno odredili, a koja nosi naziv „UTICAJ GEOPOLITIKE NA JAČANJE EKSTREMISTIČKIH POKRETA U EVROPI“. U tom smislu odabrana tema doktorske disertacije podrazumjeva upotrebu teorijskog i empirijskog tipa ili načina istraživanja.

1. CILJEVI ISTRAŽIVANJA:

Naučni ciljevi istraživanja - Odabrana tema doktorske disertacije će biti usmjerena na predstavljanje veze i interakcije između geopolitičkih procesa i jačanja ekstremizma i ekstremističkih pokreta u Evropi kao i uticaje koje ekstremizam proizvodi na geopolitičke procese. Dosadašnja teorijska i empirijska saznanja i spoznaje omogući će nam da ih dodatno oplemenimo i proširimo u mjeri koja može poslužiti za bolje i preciznije razumjevanje odnosa između geoplitičkih procesa i terorizma.

Društveni ciljevi istraživanja podrazumjevaju detaljno sagledavanje, odnosno analizu iz koje može nastati spoznaja o uticaju geopolitike na jačanje ekstremističkih pokreta u Evropi, takva spoznaja bi trebala poslužiti državama za kreiranje boljeg unutrašnjeg uređenja, ali i akterima međunarodnog sistema u prevazilaženju nesuglasica koje se javljaju u međunarodnim odnosima. Takva projekcija bi istovremeno trebala poslužiti za kreiranje sigurnijeg ambijenta u globalnom društvu, temeljenom na principu međusobnog uvažavanja i poštivanja ljudskih prava sukladno Ženevskoj konvenciji za zaštitu ljudskih prava i temeljnih sloboda.

1. ZADACI ISTRAŽIVANJA:

U cilju značajnijeg doprinosa teme doktorske disertacije, određuju se sljedeći zadaci:

* Ispitati u kojoj je mjeri prepoznata veza i interaktivni odnos geopolitičkih procesa i jačanja ekstremizma i ekstremistikih pokreta u Evropi pogotovo ekstremizma koji dolazi od ekstremističkih i radikalističkih grupa koji djeluju na prostoru Evrope u nečije ime i u ime nečega, a time utječu na određivanje vanjske politike mnogih država;
* Opširnije i pojedinačno elaborirati subjekte i faktore koji utiču na određivanje vanjskih politika i unutrašnjeg uređenja, a time i geopolitičkih procesa Evropskih država i da li ti faktori služe kao pojačivači ekstremističkog djelovanja i njegovih posljedica koji iznova shodno ostvarenom uspjehu ili neuspjehu rekonceptualiziraju svoje geopolitičke diskurse i ciljeve, ali i ekstremističko djelovanje;
* Objektivnim pristupom doprinijeti boljem razumjevanju ekstremističkih pokreta, njihove ideologije i ideala za koje se bore, prvenstveno u kontekstu izbjegavanja mistifikacije, pripisivanja i generaliziranja ekstremističkih ili terorističkih aktivnosti na samo jednu grupu ili pojedinca;
* Istražiti i ustanoviti razloge koji dovode do formiranja geopolitičkih ciljeva i jačanja ekstremističkih pokreta na prostoru Evrope;
* Ustanoviti objektivne razloge koji dovode do pojave procesa radikalizacije, ekstremizma i raznih ideologija te pojavu lokalnih, regionalnih i globalnih geopolitičkih aktera i dešavanja koji znatno utiču na pojavu ekstremizma odnosno ponovnog pokretanja ekstremističkih pokreta na tlu Evrope na temeljima nacističke, fašističke i komunističke tradicionalne historijske zaostavštine;
* Uz elaboriranje trenutnog stanja u Bosni i Hercegovini i regiji, realizirati komparaciju u kojoj ne postoji dostatna percepcija o međusobnoj interakciji geopolitičkih procesa i ekstremističkog djelovanja te uticaja takvih trendova na regiju Zapadnog Balkana.
1. ISPITANICI (MATERIJAL) I METODOLOGIJA ISTRAŽIVANJA:

Na osnovu potrebe teme doktroske disertacije materijal koji će se analizirati, određivati će se prema potrebi izrade doktorske disertacije kao što su:

* Međunarodni i međudržavni sporazumi, propisi i akti koji se odnose na tematiku doktorske disertacije,
* Naučna, teorijska i empirijksa verifikovana dijela, saznanja i studije iz oblasti društvenih nauka - sigurnosti, geopolitike i ekstremizma,
* Sredstva javnog informisanja,
* Istraživanja koja se odnose na državne sisteme sigurnosti.

Navedeni materijali će ujedno biti lista dokumentacije koja će biti predmet analize u doktorskoj disertaciji.

Doktorska disertacija će uključivati i uzorak ispitanika to jest stručnjaka iz releventnih sigurnosnih, socijalnih, ekonomskih i religijskih institucija, to će podrazumjevati ukupno 23 ispitanika.

Tematika koju obuhvata tema doktorske disertacije podrazumjevaće primjenu odgovarajućih metodoloških okvira kako bi se saznanja iz doktorske disertacije mogla elaborirati u kontekstu ispravne metodološke interpretacije.

1. ZNAČAJ – DOPRINOS PREDLOŽENOG PROJEKTA DOKTORSKE DISERTACIJE:

Određivanjem predmeta i problema doktroske disertacije konkretizirana je tematika koja će se istraživati. U samom nazivu teme istraživačkog projekta primjetna je opširnost koja tretira, a istovremeno i spaja dvije neiscrpne teme koje su iznova zanimljive i prepoznate u okvirima sigurnosnih i ostalih društvenih istraživanja, jer je riječ o pojavama koje se iz perioda u period međusobno uslovljavaju. Pored navedenog geopolitika i ekstremizam zbog osjetljivih posljedica koje proizilaze iz njihovog djelovanja, integriraju i ujedinjuju i druge društvene oblasti, prvenstveno one socioekonomskog i historijskog karaktera što je slučaj i u ovoj temi doktorske disertacije. Zbog opširnosti odabrane tematike, izrada ove doktorske disertacije će biti zahtjevna i složena, a ujedno i izazov za objektivno iskazivanje danas veoma aktuelne tematike.

Značaj i doprinos predloženog projekta doktorske disertacije treba posmatrati u kontekstu pojedinačnog elaboriranja i povezivanja subjekata i faktora istraživačkog projekta kao i posljedica koje nastaju njihovim djelovanjem. Fokus predloženog projekta doktorske disertacije će biti usmjeren na iskazivanje aktuelnih prilika na prostoru Evrope koje kreiraju geopolitički, politički i kulturni narativi ne samo zapadnoevropskih država već i pojedinih velikih sila. Svako novo ukazivanje na jačanje ekstremističkih pokreta u Evropi koje vodi ideološkoj fašizaciji Evrope i evropskih država, može se smatrati dobrim rezultatom i doprinosom, a on može biti potpun ukoliko se iskažu novi trendovi koji dovode do jačanja i djelovanja ekstremističkih pokreta i njihovih podržavaoca.

**KANDIDAT:**

|  |
| --- |
| Subašić Nihad |

Prilozi:

* Kopija diplome završenog studija
* Kopija magistarsko-specijalističke diplome